Yal asefru s tegnit-is d ineḍruyen-is, asmi id-tewwi tmurt timunent imedanen refden isefra n lfarḥ, yuɣal-iten-id usirem, imi yewweḍ-d wass anda tbeddel fell-asen teswiɛt, ayen akken i sen-yettwaksen yuɣal-d ger ifassen-nsen. Ass-nni d ass anda yekfa yimeṭṭi n laḥzen, rrun-d imeṭṭi n lfarḥ,imi fuden tilelli, imedanen fɣen meṛṛa yiwen ur yeqqim deg uxxam-is, ccuren iberdan laɛlam n tmurt ger ifassen-nsen yettrefrif,tteddun ttesuɣun, cennun icewwiqen yezzuzunen ul, imejuhad uɣalen-d ɣer tuddar, d waculin-nsen, xas akken mektand wid yemmuten, ass-nni amezun ur mmuten ara imi yewweḍ-d wayen sermen.